Erdal Erzincan

Erdalas Erzindžanas (Erdal Erzincan; g. 1971 m.) – Turkijos muzikantas, kompozitorius, grojantis baglama.

Gimė rytų Turkijos mieste Erzurume. 1981 m. persikėlė į Stambulą, 1985 m. pradėjo mokytis groti baglama Arifo Saho (Arif Sağ) muzikos mokykloje. 1989 m. įstojo į Stambulo technologijų universitetą, kur studijavo muziką. Tyrinėjo grojimo baglama be plektro metodą, vadinamą selpe. 1994 m. išleido savo pirmąjį albumą. Jis drauge su baglama meistru Arifu Sahu pasirodė Kelno filharmonijoje, vėliau koncertavo su „Ambassade Orchester Wien“ ir Vienos simfoniniu orkestru. Erdalas Erzindžanas įrašė kompozicijų su žymiais Turkijos ir Irano klasikinės muzikos atlikėjais – Arifu Sahu, Tolga Sahu, Ismailu Ezdenu, Jylmazu Čeliku, Muharemu Temizu, Erolu Parlaku, Keihanu Kalhoru. Pats Erzindžanas dabar yra savo įkurtos baglamos mokyklos dėstytojas.

2015 m. spalį drauge su Keihanu Kalhoru koncertavo Lietuvoje.http://www.gmgyvai.lt/lt/kayhan-kalhor-ir-erdal-erzincan-iranasturkija

 Diskografija 
 Töre (1994 m.)
 Garip (1996 m.)
 Türküler Sevdamız (1997 m., su İsmail Özden ir Tolga Sağ)
 Concerto For Bağlama (1998 m., su Arif Sağ ir Erol Parlak)
 Gurbet Yollarında (1999 m.)
 Anadolu (2000 m.)
 Türküler Sevdamız 2 (2001 m., su Tolga Sağ ir Yılmaz Çelik)
 Al Mendil (2002 m.)
 Türküler Sevdamız 3 (2005 m., su Tolga Sağ, Muharrem Temiz ir Yılmaz Çeli)
 Kervan (2006 m.)
 The Wind (2006 m., su Kayhan Kalhor)
 Giriftar (2008 m.)
 Girdab-ı Mihnet (2011 m.)
 Kula Kulluk Yakışır Mı (2013 m., su Kayhan Kalhor)

 Šaltiniai 

 Nuorodos 
 Atlikėjo svetainė


Kategorija:Turkijos muzikai